CELEX: 52022PC0025
Language: da
Date: 2022-01-26
Title: Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen for Afskedigede Arbejdstagere (EGF/2022/000 TA 2022 — teknisk bistand på Kommissionens initiativ)

EUROPA-KOMMISSIONEN
            Bruxelles, den 26.1.2022
            COM(2022) 25 final
            2022/0015(BUD)
            
            Forslag til
            EUROPA-PARLAMENTETS OG RÅDETS AFGØRELSE
            om mobilisering af Den Europæiske Fond for Tilpasning til Globaliseringen for Afskedigede Arbejdstagere (EGF/2022/000 TA 2022 — teknisk bistand på Kommissionens initiativ)
            
               
         
         
            
               BEGRUNDELSE
            
            
               De regler, der gælder for økonomisk støtte fra Den Europæiske Fond for Tilpasning til Globaliseringen for Afskedigede Arbejdstagere (EGF), er fastsat i Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EF) nr. 1309/2013
                  1
                ("EGF-forordningen").
            
            
               RESUMÉ AF ANSØGNINGEN
            
            
               
                  Nøgledata:
               
               
                  EGF-referencenummer
                        EGF/2022/000
               
               
                  Europa-Kommissionen
                        Teknisk bistand
               
               
                  Administrative udgifter: budget i EUR
                        290 000
               
               
                  Administrationsudgifter i % (loft: (0,5 %)
                        0,14 %
               
            
            
            
               I henhold til EGF-forordningens artikel 11, stk. 1, kan højst 0,5 % af det årlige maksimumbeløb, som EGF råder over, stilles til rådighed hvert år til teknisk bistand på Kommissionens initiativ.
            
            
            
               Teknisk bistand, der skal finansieres, og fordeling af de anslåede omkostninger
            
            
               1.Covid-19-pandemien greb ikke blot forstyrrende ind i gennemførelsen af EGF-sagerne, men skabte også usikkerhed med hensyn til generelle operationer, navnlig begivenheder, der ville kræve fysisk tilstedeværelse. I 2021 anmodede Kommissionen således ikke om teknisk bistand. Forslaget for 2022 er tilpasset den nuværende situation.
            
            
               2.Støtten vil blive anvendt til udgifter som omhandlet i EGF-forordningens artikel 11, stk. 1 og 4, og artikel 12, stk. 2, 3 og 4, jf. nedenstående. Den vil blive forvaltet af Europa-Kommissionen ved direkte forvaltning.
            
            
            
                     
                        Beskrivelse
                     
                  
                  
                     
                        Samlede udgifter 
                        (i EUR)
                     
                  
               
                     
                        Administrationsudgifter
                     
                  
                  
                     
                        190 000
                     
                  
               
                     
                        Tekniske udgifter
                     
                  
                  
                     
                        100 000
                     
                  
               
                     
                        Samlede anslåede udgifter
                     
                  
                  
                     
                        290 000
                     
                  
               
            
               3.Administrative udgifter:
            
            
               ·EGF's ekspertgruppe af kontaktpersoner, der har to medlemmer fra hver medlemsstat, afholder sine ordinære møder (i første og anden halvdel af 2022 og i første halvdel af 2023). Som følge af pandemien var mødet i 2021 udelukkende virtuelt. I henhold til den nuværende planlægning vil møder med fysisk tilstedeværelse sandsynligvis blive genoptaget i 2022.
            
         
         
            
               ·For at fremme netværkssamarbejdet mellem medlemsstaterne vil Kommissionen afholde et seminar med deltagelse af EGF's gennemførelsesorganer og arbejdsmarkedets parter. Det vil blive planlagt dagen før et møde i ekspertgruppen i 2022. Mødet vil sandsynligvis finde sted som et fysisk møde.
            
            
               ·Oplysningsaktiviteter: Den hjemmeside om EGF
                  2
               , som Kommissionen har oprettet på sit område for beskæftigelse, sociale anliggender, arbejdsmarkedsforhold og inklusion, og som den skal forvalte i henhold til EGF-forordningens artikel 12, stk. 2, ajourføres og udvides regelmæssigt, og alle nye elementer oversættes til samtlige EU-sprog. Den generelle opmærksomhed om EGF og dens synlighed øges. EGF vil blive behandlet i forskellige publikationer fra Kommissionen og i audiovisuelle aktiviteter, jf. EGF-forordningens artikel 11, stk. 1. 
            
            
            
               4.Tekniske udgifter:
            
            
               ·Vedligeholdelse og ajourføring af et system til elektronisk dataudveksling. Kommissionen fortsætter sit arbejde med standardiseringen af procedurerne for EGF-ansøgninger og forvaltningen heraf, under anvendelse af de funktionaliteter, der findes i det fælles system for delt fondsforvaltning (SFC). Det gør det muligt at forenkle de ansøgninger, der udarbejdes i henhold til EGF-forordningen, og behandle disse hurtigere, og det bliver nemmere at trække forskellige rapporter ud. SFC-grænsefladen er også med til at gøre EGF's finansielle transaktioner lettere. Det omfatter især:
            
            
               –Ajourføring af SFC 2014-2020-applikationen og den yderligere udvikling, der er nødvendig for at kunne afslutte sager.
            
            
               –Yderligere udvikling af grænsefladen for EGF 2021-2027 i SFC, navnlig nye funktionaliteter og justeringer for at bringe SFC i overensstemmelse med kravene i EGF-forordningen 2021-2027.
            
            
               ·Overvågning og dataindsamling: Kommissionen vil indsamle data om de ansøgninger, der er modtaget, betalt og afviklet, og de foranstaltninger, der er foreslået og gennemført. Disse data vil blive stillet til rådighed på webstedet og vil blive samlet i passende form til de rapporter, der udarbejdes hvert andet år.
            
            
            
               Finansiering
            
            
               5.Det maksimale årlige budget for EGF i 2022 er på 186 mio. EUR i 2018-priser (dvs. 201 332 382 EUR i 2022-priser), jf. artikel 8 i Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027
                  3
               .
            
            
               6.I henhold til EGF-forordningens artikel 11, stk. 1, kan 0,5 % af dette beløb stilles til rådighed til teknisk bistand på Kommissionens initiativ. I øjeblikket er hele beløbet for 2022 stadig til rådighed, Det foreslåede beløb svarer til 0,14 % af det maksimale årlige budget for EGF, der er til rådighed i 2022.
            
            
               7.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 9 i den interinstitutionelle aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan hen imod indførelse af nye egne indtægter
                  4
               .
            
            
            
               Tilhørende retsakter
            
            
               8.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til den relevante budgetpost af et beløb på 290 000 EUR.
            
            
            
               Kilde til betalingsbevillinger
            
            
               9.Bevillingerne fra EGF-budgetposten vil blive anvendt til at dække beløbet på 290 000 EUR, som er nødvendigt i forbindelse med teknisk bistand.
            
            
               2022/0015 (BUD)
            
         
         
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om mobilisering af Den Europæiske Fond for Tilpasning til Globaliseringen for Afskedigede Arbejdstagere (EGF/2022/000 TA 2022 — teknisk bistand på Kommissionens initiativ)
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EU) nr. 1309/2013
                  5
               , særlig artikel 15, stk. 1,
            
            
               under henvisning til den interinstitutionelle aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan hen imod indførelse af nye egne indtægter
                  6
               , særlig punkt 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Fond for Tilpasning til Globaliseringen for Afskedigede Arbejdstagere (EGF) har til formål at udvise solidaritet og fremme anstændig og bæredygtig beskæftigelse i Unionen ved at yde støtte til arbejdstagere, der er blevet afskediget, og selvstændige, hvis aktivitet er ophørt i tilfælde af større omstruktureringer, og hjælpe disse med at vende tilbage til anstændig og bæredygtig beskæftigelse så hurtigt som muligt. 
            
            
               (2)EGF må ikke overstige et maksimalt årligt beløb på 186 mio. EUR (i 2018-priser), jf. artikel 8 i Rådets forordning (EU, Euratom) 2020/2093
                  7
               .
            
            
               (3)I henhold til forordning (EU) 2021/691 kan højst 0,5 % af det årlige maksimale beløb fra EGF hvert år anvendes til teknisk bistand på Kommissionens initiativ.
            
            
               (4)EGF bør følgelig mobiliseres til at stille et beløb på 290 000 EUR til rådighed til teknisk bistand på Kommissionens initiativ.
            
            
               (5)For at minimere den tid, som det tager at mobilisere EGF-midlerne, bør denne afgørelse anvendes fra vedtagelsesdatoen —
            
            
               VEDTAGET DENNE AFGØRELSE: 
            
            
               Artikel 1
            
            
               Inden for rammerne af Den Europæiske Unions almindelige budget for regnskabsåret 2022 stilles der et beløb til rådighed fra Den Europæiske Fond for Tilpasning til Globaliseringen for Afskedigede Arbejdstagere på 290 000 EUR i forpligtelses- og betalingsbevillinger.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende. Den anvendes fra den [datoen for dens vedtagelse]
                  8*.
            
            
               Udfærdiget i Bruxelles, den […].
            
         
         
            
               
                  På Europa-Parlamentets vegne
                        På Rådets vegne
               
               
                  Formand
                        Formand 
               
            
            
         
            
                  
                     (1)
                  
                        EUT L 153 af 3.5.2021, s. 48.
               
               
                  
                     (2)
                  
                        
                  http://ec.europa.eu/egf
                  . 
               
               
                  
                     (3)
                  
                        EUT L 433 af 22.12.2020, s. 15.
               
               
                  
                     (4)
                  
                        EUT L 433I af 22.12.2020, s. 29.
               
               
                  
                     (5)
                  
                        EUT L 153 af 3.5.2021, s. 48.
               
               
                  
                     (6)
                  
                        EUT L 433I af 22.12.2020, s. 29.
               
               
                  
                     (7)
                  
                        Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027 (EUT L 433I af 22.12.2020, s. 15).
               
               
                  
                     (8)
                  * 
                        Dato indsættes af Parlamentet inden offentliggørelsen i EUT.